CELEX: 42021D2295
Language: sk
Date: 2021-12-21 00:00:00
Title: Rozhodnutie zástupcov vlád členských štátov (EÚ) 2021/2295 z 21. decembra 2021 o vymenovaní sudcov Všeobecného súdu

22.12.2021   
               
               
                  SK
               
               
                  Úradný vestník Európskej únie
               
               
                  L 458/519
               
            
         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ) 2021/2295
         z 21. decembra 2021
         o vymenovaní sudcov Všeobecného súdu
         ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 19,
         so zreteľom na Zmluvu o fungovaní Európskej únie, a najmä na jej články 254 a 255,
         keďže:
         
                     (1)
                  
                  
                     Funkčné obdobie dvadsiatich šiestich sudcov Všeobecného súdu sa skončí 31. augusta 2022. Je potrebné pristúpiť k vymenovaniam na účely obsadenia týchto funkcií na obdobie od 1. septembra 2022 do 31. augusta 2028.
                  
               
                     (2)
                  
                  
                     Na obnovenie funkčného obdobia sudcu Všeobecného súdu boli navrhnuté kandidatúry pána Lauriho MADISEHO, pána Ika NÕMMA, pani Anny MARCOULLIOVEJ, pána Savvasa S. PAPASAVVASA, pani Tuuly PYNNOVEJ a pána Heikkiho KANNINENA.
                  
               
                     (3)
                  
                  
                     V článku 48 Protokolu č. 3 o štatúte Súdneho dvora Európskej únie, zmeneného nariadením Európskeho parlamentu a Rady (EÚ, Euratom) 2015/2422 (1), sa okrem toho uvádza, že Všeobecný súd sa od 1. septembra 2019 skladá z dvoch sudcov za každý členský štát. V článku 2 písm. c) uvedeného nariadenia sa stanovuje, že funkčné obdobie piatich z deviatich ďalších sudcov vymenovaných od 1. septembra 2019 sa skončí 31. augusta 2025.
                  
               
                     (4)
                  
                  
                     Na funkciu dodatočného sudcu Všeobecného súdu bol navrhnutý pán Damjan KUKOVEC.
                  
               
                     (5)
                  
                  
                     Na základe článku 7 Protokolu č. 3 o štatúte Súdneho dvora Európskej únie a v dôsledku vymenovania pána Anthonyho COLLINSA za generálneho advokáta Súdneho dvora je okrem toho potrebné pristúpiť k vymenovaniu sudcu Všeobecného súdu na zvyšný čas funkčného obdobia pána Anthonyho COLLINSA, ktoré trvá do 31. augusta 2025.
                  
               
                     (6)
                  
                  
                     Na uvoľnené miesto bola ako kandidátka navrhnutá pani Suzanne KINGSTONOVÁ.
                  
               
                     (7)
                  
                  
                     Na základe článku 7 Protokolu č. 3 o štatúte Súdneho dvora Európskej únie a v dôsledku vymenovania pána Dimitriosa GRATSIASA za sudcu Súdneho dvora je potrebné pristúpiť k vymenovaniu sudcu Všeobecného súdu na zvyšný čas funkčného obdobia pána Dimitriosa GRATSIASA, ktoré trvá do 31. augusta 2022.
                  
               
                     (8)
                  
                  
                     Na uvoľnené miesto bol ako kandidát navrhnutý pán Ioannis DIMITRAKOPOULOS.
                  
               
                     (9)
                  
                  
                     Výbor ustanovený v článku 255 Zmluvy o fungovaní Európskej únie poskytol kladné stanovisko k vhodnosti uvedených kandidátov vykonávať funkciu sudcu Všeobecného súdu,
                  
               PRIJALI TOTO ROZHODNUTIE:
         
            Článok 1
            Za sudkyne a sudcov Všeobecného súdu na obdobie od 1. septembra 2022 do 31. augusta 2028 sa týmto vymenúvajú:
            
                        —
                     
                     
                        pán Lauri MADISE,
                     
                  
                        —
                     
                     
                        pán Iko NÕMM,
                     
                  
                        —
                     
                     
                        pani Anna MARCOULLI,
                     
                  
                        —
                     
                     
                        pán Savvas S. PAPASAVVAS,
                     
                  
                        —
                     
                     
                        pani Tuula PYNNÄ,
                     
                  
                        —
                     
                     
                        pán Heikki KANNINEN.
                     
                  
         
            Článok 2
            Za sudkyňu a sudcu Všeobecného súdu na obdobie odo dňa nadobudnutia účinnosti tohto rozhodnutia do 31. augusta 2025 sa týmto vymenúvajú:
            
                        —
                     
                     
                        pán Damjan KUKOVEC,
                     
                  
                        —
                     
                     
                        pani Suzanne KINGSTON.
                     
                  
         
            Článok 3
            Pán Ioannis DIMITRAKOPOULOS sa týmto vymenúva za sudcu Všeobecného súdu na obdobie odo dňa nadobudnutia účinnosti tohto rozhodnutia do 31. augusta 2022.
         
         
            Článok 4
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 21. decembra 2021
            
               
                  predseda
               
               I. JARC
            
         
         
            (1)  Nariadenie Európskeho parlamentu a Rady (EÚ, Euratom) 2015/2422 zo 16. decembra 2015, ktorým sa mení Protokol č. 3 o štatúte Súdneho dvora Európskej únie (Ú. v. EÚ L 341, 24.12.2015, s. 14).